am abig sime dän euses ersti football spiel go luege. das  muesch eifach mal gseh ha wän i dä usa bisch:) isch hawaii warrior gäge idaho gsi. zu dem ischs no homecoming spiel gsi, was ja da i dä usa mega speziell isch. hät drum au rächt viel lüüt am match gah. vorem spiel hämer eus no t-shirts vo dä hawaii warriors kauft,so simer dän natürli au gad für richtigi fans ghalte worde.immer wän anderi fans a eus verbi glofe sind händs gseit: und was meinet ihr günnets hüt? und mir so ja klar:) eusi plätz sind au ganz genial gsi, mir sind id dä 2 vorderste reihe uf dä siite  ghocket. isch also fast so gsi wie wän uf em fäld gstande wärsch:) zerst händ spieler sich igwärmt und dehnt. nachdems färtig gsi sind sind cheerleders cho, es hät mega viel mändlichi cheerleders gah (ha gar nöd gwüsst das au mändlichi cheerleders git;) ) zäme mit däne isch no es riisigs orchester cho wo fast dä ganz platz igno hät.dän hät footballmanschaft en hawaiianische tanz ufgfühert,das isch echt hammer gsi:D und aschlüssend händ all zäme no national hymne vo dä usa und hawaii gsunde. dän häts no meh  musik geh und anderi cheerleders wo tanzt händ bis es dän ändli mal los gange isch. si spielet im ganze 1h und es isch immr i 15min unterteilt. die 15 min gönd aber sicher 45 min wils andauernd wieder unterbräche müend zum diskutiere obs ez zehlt hät oder nöd und dän händs zwüschet dure immer mal wider irgendwelchi sache bracht wie halloween cam oder kiss cam. kiss cam isch echt geil gsi wil si händ genau das päärli zeiget wo vor eus ghocket isch und dä maa hät sich richtig uf frau gstürzt zum si  abküsse.hihi mir händ natürli all mega glachet:) öpe am 21.30 ischs spiel dän färtig gsi.warrios händ mit 46 zu 10 gunne. echt super gsi:) spiel isch im grosse und ganze gut gsi sicher mal es erläbnis wil die eifach so e cooli show näbet dra bütet, s'einzige won i chli schad gfunde han isch das es so lang zoge gsi isch. wo mer uf dä bus händ welle zum hei gah hämer dän no 4 kollege vo dä schuel troffe wo mit em pick up unterwägs gsi sind.die sind dän so lieb gsi und händ eus mitgno.das isch au es erläbnis gsi mal so  hinedruf uf eme pick up mit z'fahre.mir händs echt lustig zäme gah det hine druf sogar wos agfange rägnet hät:)